In nomine sanctæ et individuæ Trinitatis, ego Hugo, Autisiodorensis episcopus, notum fieri volo omnibus hominibus tam præsentibus quam futuris, quod Iterius de Tuciaco, laudante Helisabet, uxore ejus, dedit et concessit Deo et ecclesiæ Pontiniacensi, libere, absque pasnagio et sine omni exactione, usuariam in omnibus nemoribus suis, ad omnes usus porcorum ejusdem ecclesiæ. Similem donationem fecit memoratæ ecclesiæ Narjodus de Cruz in suis omnibus nemoribus. Actum Tuciaci, in presentia nostra, anno Dominicæ Incarnationis Mº Cº XLº VIIº, die profectionis eorum in Jherosolimitanam expeditionem. Harum donationum testes sunt: Gofridus, abbas de Rupibus; et Richardus, abbas de Challuel; Rainaldus, archidiaconus Autisiodorensis; Goffridus Capellus, cantor; Stephanus, thesaurarius; Bernardus, archipresbyter; Bona-fides et Garinus et Gelinus monachi nostri; Herbertus de Grinnio et Obertus serviens ejus.